open-index/open-wikipedia-markdown huggingface dataset:
Economía

A **Economía** (d'o griego *οἰκονομία (oikonomía)* "administración d'una casa") estudia los procesos de producción, consumo y distribución d'a riqueza en a sociedat humana. A economía ye a primer ciencia que estudia la satisfacción d'as necesidaz humanas por meyo de recursos escasos. A economía parte d'o principio de que os recursos naturals y os biens son limitaus, y que os individuos u sociedaz han de decidir entre diferents alternativas que s'excluyen mutuament. Por tanto, conoixer el proceso de triga en individuos u grupos ye un aspecto central d'a Economía. En cheneral, os economistas creyen que os incentivos y as preferencias particulars determinan mayoritariament o proceso de decisión.

Beluns d'os aspectos prencipals que tracta a Economía son o comercio, a distribución de recursos y a competencia. A economía se puede centrar en o estudio d'a producción, a distribución y o consumo d'a riqueza, igual como d'os problemas relacionaus con a financiación, a fiscalidat, a man d'obra, a lei, a probreza, o medio ambient, etcetera.

A economía se divide normalment en dos brancas:
* Microeconomía, que estudia o comportament economico d'autors individuals como empresas, familias y individuos, con l'obchectivo d'entender o proceso de presa de decisions debant d'a escaseza de recursos, y as consecuencias d'istas decisions.
* Macroeconomía, que estudia una economia como un conchunto con a intención d'entender a interacción entre agregaus economicos como l'ingreso nacional, o treballo y la inflación.

## Vinclos externos
Educación

A **educación** (d'o latín "educare", "guiar") puede definir-se como:
* A educación ye o proceso de facilitar l'aprendizaje en todas partes. Conoixencias, habilidaz, valors, creyencias y habitos d'un grupo de personas as cuals tamién son transferidas a atras personas, a traviés d'a narración de cuentos, a discusión, l'amostranza, a formación u a investigación. A educación no solament se produz a traviés d'a parola, pus ye present en todas as nuestras accions, sentimientos y actituz. Cheneralment, a educación se leva a cabo baixo a dirección d'os educadores (profesors), pero os estudiants tamién pueden educar-se a éls mesmos en un proceso clamau aprendizaje autodidacta.1 Cualsiquier experiencia que tienga un efecto formativo en a forma en que un piensa, siente, u actúa puede considerar-se educativo.
* O proceso d'inculcación / asimilación cultural, moral y conductual. Asinas, a traviés d'a educación, as nuevas cheneracions asimilan y aprenden as conoixencias,reglas de conducta, modos d'estar y trazas de veyer o mundo de cheneracions anteriors, creyando antimás atros de nuevos.

Tamién se diz educación a lo resultau d'iste proceso, materializau en a serie d'habilidaz, conoixencias, actituz y valors adquiestas.

A educación ye comunament y formalment dividida en etapas, como preescolar, escuela primaria, escuela secundaria y dimpués o colechio, universidat u magistrado. A metodolochía d'amostranza se denomina pedagochía.

O dreito a la educación ha estau reconoixiu por cualques gubiernos. A livel global, l'articlo 13 d'o Pacto Internacional de Dreitos Economicos, Socials y Culturals de [1966] d'as Nacions Unidas reconoixe o dreito de toda persona a la educación.2 Encara que en a mayoría d'os puestos dica una cierta edat a educación sía obligatoria, a vegadas l'asistencia a la escuela no lo ye, y una minoría d'os pais trigan a escolarización en casa, a vegadas con la aduya d'a tecnolochía educativa electronica moderna (tamién clamau y-earning). A educación puede tener puesto en *contextos formals u informals.
Ciencias socials

As **ciencias socials** son as ciencias u desciplinas cientificas que s'ocupan d'aspectos humanos d'o mundo, no estudiaus en as ciencias naturals. S'adedican a l'estudio d'as manifestacions naturals y inmaterials d'as **[[sociedat]]z**. Se diferencian d'as humanidaz en que s'emplega o metodo cientifico y atras pmetodolochías rigurosas d'analís. Drento d'a clasificación d'as ciencias entre as ciencias d'a naturaleza y as ciencias d'o esprito, as ciencias socials bi son dentro d'istas zagueras.

A mayor parti d'as ciencias socigals no se miran de descrubrir leis d'alcance universal, sino entrepretar o sentiu de l'acción humana. Isto se fa prencipalment por meyo d'a comprensión d'as intencions subchectivas d'as personas.

O prencipal grupo de ciencias socials incluye:

* Antropolochía
* Arqueolochía
* Economía
* Etnolochía
* Politica
* Psicolochía
* Sociolochía
* Urbanismo

A las que s'adhiben:

* Cheografía humana
* Demografía
* Ecolochía humana
* Estatistica
* Psicolochía social
* Ciencias d'a Comunicación
* ciencias d'a Información
* Treballo Social

Atras desciplinas, consideradas por bel uns como parti d'as humanidaz, son:

* Historia
* Historia social
* Lingüistica
* Semiolochía
* Semiotica

Muitas d'as desciplinas d'iste grupo han teniu discusions epistemolochicas respecto a qué ye una ciencia, y si pueden ser consideradas como tals. En primeras, se prenió como modelo d'una ciencia social a la fisica y atras ciencias naturals. Sindembargo, con o tiempo s'ha identificau a particularidat de l'obchecto d'estudio que ye a sociedat, que no se troba aintro d'os metodos y supuestos que estudian as ciencias naturals.
Matematicas

As **Matematicas** (d'o griego μάθημα, *máthema*: ciencia, conoiximiento, aprendizache, μαθηματικóς, *mathematikós*: amant d'o conoiximiento) son una Ciencia que se definen como l'estudio d'os patrons de cantidat, estructura, cambio y espacio. Dende un punto d'anvista formalista, ye la investigación d'estructuras abstractas en emplegando la lochica formal como ferramienta de treballo. As Matematicas pueden considerar-se como una ixampladura d'os lenguaches parlaus y escritos, con un vocabulario y una gramatica estremadament precisos, ta describir y estudiar as relacions fisicas y conceptuals.

Encara que las Matematicas no se consideran, por un regular, como una Ciencia natural, as estructuras especificas investigadas por os matematicos tienen a sobén o suyo orichen en as Ciencias naturals, mas que mas en a Fisica. Manimenos, a mas gran parti d'as estructuras son purament internas a las Matematicas (porque permiten una cheneralización d'atras subarias, u bella ferramienta ta calculos comuns). Finalment, bels atros matematicos estudian as suyas arias por razons esteticas, veyendo-las mas como una mena d'arte que no como una Ciencia aplicada.

## Temas prencipals d'as matematicas
### Cantidat
:Numero – Numero natural – Pi – Numeros enters – Numero racionals – Numeros reals – Numeros complexos – Numeros hipercomplexos – Cuaternions – Octonions – Sedenions – Numeros hiperreals – Numeros superreals – Numeros ordinals – Numeros cardinals – Constants matematicas – Nombres d'os numeros – Sinfinito – Base

### Cambio
:Aritmetica – Calculo – Calculo vectorial – Analís matematico – Ecuacions diferencials – Sistemas dinamicos y teoría d'o caos – Funcions

### Estructura
:Alchebra – Teoría de numeros – Cheometría alchebraica – Grupo – Monoides – Analís matematico – Topolochía – Alchebra liniar – Teoría de grafos – Alchebra universal –

### Espacio
:Topolochía – Cheometría – Trigonometría – Cheometría alchebraica – Cheometría diferencial – Topolochía diferencial – Topolochía alchebraica – Cheometría fractal

### Matematica discreta
:Combinatoria – Teoría de conchuntos – Probabilidat – Teoría d'a computación – Matematicas finitas – Criptografía – Teoría de grafos – Teoría de chuegos

### Matematica aplicada
:Mecanica – Analís numerico – Optimización – Probabilidat – Estatistica – Matematicas financieras

### Teoremas y conchecturas
:Zaguer teorema de Fermat – conchectura de Goldbach – Conchectura d'os primos bezons – Teoremas d'a incompletitut de Gödel's – Conchectura de Poincaré – Identidat d'Euler – Hipotesi de Riemann – Teorema de Pitagoras – Teoría central d'o limite – Teorema fundamental d'o calculo – Teorema fundamental de l'alchebra – Teorema fundamental de l'aritmetica – Teorema de Thales de Mileto –

## Referencias

## Vinclos externos

* 
*  Sociedat Europea de Matematicas.
Manifest der Kommunistischen Partei

O **Manifest der Kommunistischen Partei** (***Manifiesto d'o Partiu Comunista*** en a suya traducción literal d'o idioma alemán) pero conoixito mas a sobén como ***Manifiesto Comunista*** fue una programa teorico y practico d'a Liga Comunista que fue escrito per Karl Marx en 1848, publicando-se por primer vegata o 21 de febrero d'ixa anyada en Londres.

En este texto se declaran os prencipios fundamentals sostenitos per a Internacional comunista. Ye famosa la frase inicial: *"Un pantasma recorre [[Europa]], o pantasma d'o comunismo..."*. Iste texto, a diferencia d'atros escritos marxistas, ye muit claro en o suyo lenguache y categorico en as suyas definicions pos va endrezato mas que mas a las clases treballadoras. En l'actualidat o estudio d'o pensamiento marxista ha cayito en desuso ya que beluns consideran que a esferra sufrita per as economías que s'autonombraban socialistas (bloque sovietico) amuestra que o comunismo fue superato per a historia. Manimenos, bi ha qui piensa que, mientres subsistan os mecanismos que permiten a reproducción d'o sistema capitalista, a critica marxista contina estando valida.

## Bibliografía
*  Bravo, Gian Mario. *Historia del socialismo 1789-1848. El pensamiento socialista antes de Marx.* Barcelona: Ariel, 1976. ISBN 84-344-6508-6.
*  Droz, Jacques. *El socialismo alemán del Vormärz. A: Historia general del socialismo. De los orígenes a 1875.* Barcelona: Destino, 1984. ISBN 84-233-1305-0.
Politica

:*Iste ye un articlo sobre lo concepto de politica; ta las mullers adedicadas a l'actividat politica, se veiga *'politico**''.
A **politica*' (d'o [[Idioma griego|griego]] *polis*, [[ciudat]]) ye lo proceso de presa de decisions en os grupos humans. Encara que s'aplica a ormino a los gubiernos, a politica en sentiu cheneral tamién ha lugar en institucions empresarials, academicas, relichiosas, etc.

As [[ciencias politicas]] son a disciplina d'as [[Ciencias socials]] que estudian o comportamiento politico y as personas expertas en iste tema tienen o títol de "politologo". [[Baxter Adams]] fue lo primero en fer servir a expresión "Ciencia politica" en l'anyo [[1880]].

== Sistemas políticos ==
* [[Autocracia]].
* [[Dictadura]].
* [[Democracia]].
* [[Monarquía absoluta]].
* [[Monarquía parlamentaria]].
* [[Teocracia]].

== Teorías y ideyolochías politicas ==
[[Anarquismo]] - [[Anarco-capitalismo]] - [[Anarco-comunismo]] - [[Anticomunismo]] - [[Antifaixismo]] - [[Autoritarismo]] - [[Capitalismo]] - [[Centrismo radical]] - [[Comunismo]] - [[Conservadurismo]] - [[Corporatocracia]] - [[Democracia]] - [[Democracia cristiana]] - [[Ecolochismo]] - [[Faixismo]] - [[Federalismo]] - [[Liberalismo]] - [[Liberalismo clasico]] - [[Libertarianismo]] - [[Marxismo]] - [[Maoísmo]] - [[Meritocracia]] - [[Monarquismo]] -- [[Nacionalismo]] - [[Nazismo|Nacionalsocialismo]] - [[Oligarquía]] - [[Politica Verde]] - [[Postcomunismo]] - [[Republicanismo]] - [[Socialismo]] - [[Socialismo democratico]] - [[Socialismo libertario]] - [[Stalinismo]] - [[Teocracia]] - [[Totalitarismo]] - [[Trotskismo]]

== Entidaz politicas ==
* [[Ciudat]].
* [[Ciudat-estau]].
* [[Comunidat Autonoma]].
* [[Confederación]].
* [[Estau]].
* [[Imperio]].
* [[Federación]].
* [[Gubierno]].
* [[Nación]].
* [[País]].
* [[Provincia]].
* [[Comarca]].
* [[Reino]].
* [[Republica]].

== Prencipals partius politicos aragoneses ==
Bi ha en [[Aragón]] cuantos partius politicos. Los partius representaus en las [[Corz d'Aragón]] son (ordenatos alfabeticamént):
* *Chunta Aragonesista* (CHA).
* *Izquierda Unida* (Ezquierda Unida) (IU).
* *Partido Aragonés* (Partiu Aragonés) (PAR).
* *Partido Popular* (Partiu Popular) (PP).
* *Partido Socialista Obrero Español* -* Partido de los Socialistas de Aragón'' (Partiu Socialista Obrero Espanyol - Partiu d'os Socialistas d'Aragón) (PSOE).

## Política por territorios
* Espanya.
* Aragón.
* Unión Europea.

## Atros temas relacionatos
* Bipartidismo.
* Declaración Universal d'os Dreitos Humans.
* Eleccions.
* Escrutinio.
* Partiu politico.
* Politica interior - Politica exterior.

## Vinclos externos
Lenguache

O **lenguache** ye a capacidat d'o ser human ta comunicar-se per meyo d'un sistema de signos u luenga ta ixo. No debe trafucar-se con luenga, que ye a representación de dita capacidat.

Os lenguaches son, esplanicaus d'una traza fácil, encara que reducindo a suya importancia ta la formación d'o nuestro mundo, trazas de representar cosas.

A mayoría d'as vegadas o termino quiere dicir ''o lenguache que os humans fan servir ta comunicar-se, ye dicir, as luengas naturals. Ya siga lenguache parlau, lenguache de signos u o emplegau en a literatura.

O lenguache natural incluye todas as comunicacions animals, mesmo o lenguache humán. En as matematicas y en a informatica, per eixemplo, os lenguaches artificials son clamaus lenguaches formals (incluindo lenguaches de programación). Manimenos, o lenguache human tien un caracteristica que no puede ser trobada en os lenguaches de programación: a diversidat.

D'o estudio d'os lenguaches naixe a ciencia clamada lingüistica, asinas como a filolochía.

Atros conceptos importants son:

* Escritura.
* Filolochía.
* Filosofía d'o lenguache.
* Hipotesi de Spir-Whorf.
* Gramatica.
* Ortografía.
* Semantica.
* Fonetica.
* Fonolochía.
* Patolochía d'a parla.
* Lingüistica Historica.
* Psicolingüistica.
* Sociolingüistica.
* Luenga criolla.

Lista de familias de luengas

Una útil lista de 4.000 luengas y dialectos (agrupaus seguntes a suya relación) con os numeros de l'un a lo diez en cadaguna, puede ser trobada en Mark Rosenfelder's Metaverse (http://www.zompist.com/) (en anglés).

Se puede trobar una lista cuasi completa de todas as luengas, localizacions, población, y afiliación chenetica en Ethnologue (en anglés).

## Referencias

## Vinclos externos
Ferdinand de Saussure

**Ferdinand de Saussure** (Chinevra, 26 de noviembre de 1857 - † Chinevra, 22 de febrero de 1913) estió un  lingüista suizo.

Saussure ye o creyador d'a Lingüistica moderna. S'adedicó a l'estudio d'o indoeuropeu y publicó a los 21 anyos *Memoria sobre o sistema primitivo de vocals en as luengas indoeuropeas* con tal rigor y metodo (gramatica comparada) que contina fendo-se servir.

Dimpués de treballar como profesor en una escuela superior en a ciudat de París diez anyos. Estió nombrau profesor de gramatica comparada en a Universidat de Chinevra preocupau per os problemas d'o lenguache. Fruito de tot ixo ye a publicación en 1915 d'o *[[Curso de Lingüistica Cheneral]]*, una tuca en a historia d'a lingüistica recopilau dimpués d'a suya muerte per os suyos alumnos Charles Bally y Albert Sechehaye basau en as notas d'a suya catedra que heban preso els mesmos y feito dimpués d'un treballo de sintesi y estructuración.
Ocio

L**'ocio** ye cualsequier actividat difuera d'as nuestras obligacions, per tanto distinta a lo treballo u a las fayenas domesticas, que se fan en o tiempo libre y no per obligación.

Lista d'actividaz d'ocio:
* Coleccionismo:
** Filatelia.
** Numismatica.
** Antigüidaz.
** Presets y casas.
* Modelismo y maquetas:
** Aeromodelismo.
** Modelismo nabal.
** Modelismo ferroviario.
** Miniaturismo.
* Papiroflexia (Origami).
* Chuegos y esbastaderas.
** Chuego L.
** Cubo de Rubik.
** Chuegos de rol.
** Escaques.
** Chuegos de machia.
** Chuegos de cartas.
** Chuegos d'azar.
** Videochuegos
* Vin y gastronomía:
** Vin.
** Gastronomía.

## Referencias

## Veyer tamién
* Treballo.
* Cultura.
* Economía.
Esporte

L**'esporte** u **esport** ye una actividat fisica en que se siguen un conchunto de reglas u de costumbres, y que se fa a ormino con un afán competitivo. En cheneral, o termin fa referencia a actividaz an que a capacidat fisica d'o esportista determina de manera unica u prencipal o resultau (ganar u perder). Manimenos, tamién se fa servir ta referir-se a actividaz an que atras capacidaz externas como a calidat de l'equipamiento u l'agudeza mental, no ligatas dreitament a o fisico d'o esportista, son factors decisivos. Ixe ye o caso, por eixemplo, d'os esportes mentals u os esportes de motor. Os esportes son una entretenedera ta qui los practica y tamién ta qui los veye, u puedes estar un treballo ta vivir d'ixo (esporte profesional), como ye o caso d'os futbolers profesionals.

Anque os termins esporte y actividat fisica gosan trafucar-sen, a diferencia ye en que o primero implica un caracter competitivo que no cal en o segundo.

## Clasificación d'os esportes
* *Categoría principal:* Esporte.

Os esportes pueden estar clasificatos de muitas formas. Beluns d'os mes basicos destinguen os esportes individuals y os esportes d'equipo, seguntes os accesorios ta practicarlos (de pilota, de raqueta, de luita, de patins, etc.), un atra forma ye o sitio a on es practican (de nieu, d'interior, a l'aire libre, etc.).

Tamién pueden estar clasificatos seguntes a dedicación d'os practicants (profesionals o amaters), o d'os espectadors (esportes minoritaris i esportes de masas).

Atra clasificación muito estendillata ye seguntes a suya relacion con os Chuegos Olimpicos pudiendo estar esportes olimpicos, esportes olimpicos d´hibierno, esportes olimpicos de verano, antigos esportes olimpicos y no olimpicos.

## Bibliografía
* Franco, Antonio. *Deporte y sociedad*, Barcelona, 1973, Salvat Editores. ISBN 84-345-7436-5.

## Veyer tamién
* Lista de chuegos y esportes tradicionals aragoneses.
* Esportes tradicionals aragoneses.
* Esportes d'hibierno.

## Referencias

## Vinclos externos
*  Pachina web d'o Departament d'Educación, Cultura y Esporte d'Aragón.
Luengas araucanas

As **luengas araucanas** son parlatas per os mapuche en o Sud d'America d'o Sud (en a parte central de Chile y centro-occidental d'Archentina) per cuasi meyo millón de personas.

Iste grupo u familia ye formato en l'actualidat que per dos luengas:

*o mapudungun, mapudungu u mapuche
*o huiliche, huilliche u veliche

A mayoría de lingüistas, manimenos, considera o huiliche una variedat meridional d'o mapudungun, con grans diverchencias respective a lo mapudungun central u cheneral. O mapudungun ye asinas visto como una luenga aislata.

A filiación d'as luengas araucanas no ye pas clara, anque lingüistas como Englert u Tovar la sitúan en o grupo andino d'as luengas amerindias d'America d'o Sud, emparentatas de luent con as luengas quechuas y aymara; belaltras clasificacions encara mes especificas sitúan as luengas araucanas como subfamilia d'una familia araucano-chon que perteneixerba a lo debantdito grupo andino. Poderba, pues, no tratar-se d'una familia aislata.
Consello

**Consello** puet estar:
***[[Consello (consulta)|Consello]]**, consulta, opinión pa prener una decisión u fer una cosa.
***[[Consello (organización)|Consello]]**, cuerpo u organo administrativo, lechislativo u de gubierno.

## Se veiga tamién
*Concello.
*Consello d'a Fabla Aragonesa.
Chiroptera

Es **quiropters** (nombre cientifico **Chiroptera**) constituyen una orden d'animals mamiferos que destacan per tener as suyas extremidaz anteriors modificatas con membranas entre es ditos, fendo a función d'alas, a cual cosa fa d'éls es unicos mamiferos que pueden volar. En bi ha de mutas midas y formas, per un regular en as nuestras latituz son chicoz, insectivoros y nocturnos.

En l'Alto Aragón son clamatos popularment con diferents nombres como **apagacandil**, **chirigüelo**, **morciegalo**, **muriciego** u **rata empenada**.

## Notas


## Referencias

## Vinclos externos
Tachiquistán

**Tachiquistán** ye un país d'Asia Central, que proclamó a suya independencia en 1991 d'a Unión Sovietica. Actualment fa parti d'a Comunidat d'Estatos Independients.

A suya población ye de 6.863.752 habitants en una superficie de 143.100 km², con una densidat de población de 48 hab/km².

A suya capital y a prencipal ciudat d'o país ye Duixanbé.

A tuca con mas altaria d'o país ye a tuca Ismail Samani con 7.495 metros d'altaria sobre o livel d'a mar.

## Referencias
Haití

**Haití** ye un país d'America, situato en a isla d'a Hispaniola, en a mar Caribe.

A suya población ye de 11.470.261 habitants (2023) en una superficie de 27.750 km², con una densidat de población de 413 hab./km².

A capital d'Haití ye a ciudat de Port-au-Prince.

Politicament, Haití ye una republica, y o suyo actual president ye Michel Martelly.

## Referencias
Pongo

:*A palabra arangután reendreza enta este articlo. Pa la creatura antropomorfa d'a montanya en o Pireneu se veiga [[Arangután (mitolochía)]].*

Os **arangutans** () son un chenero de mamiferos aintro d'a orden *[[primates]]*. Se troba clasificato en a familia d'os hominidos, en una sobfamilia propia dita *Ponginae*. Son grans simios lures masclos plegan a fer 2 metros d'altaria alto u baixo cuan s'alzan en piet, y una amplaria de brazos d'enta 3 m. Actualment comprende tres especies, o *[[Pongo pygmaeus]]* u arangután de Borneo, o *[[Pongo abelii]]* u arangután de Sumatra y o *[[Pongo tapanuliensis]]* u arangután de Tapanuli.

A palabra arangután vien d'o malayo *Orang Hutan*, que significa "l'hombre d'a selva" y ha puesto estar transmesa por o portugués, pos no presenta *h-* y presenta un grupo consonantico -ng- derivau d'una -n- intervocalica.

Se considera que ye o chenero de primates con una intelichencia mes gran, fendo servir bel intrumento, y contruyindo cada nueit un cado ta dormir, feito d'elementos vechetals.

## Referencias

## Vinclos externos
Ditrysia

Os **ditrisios** (nombre cientifico **Ditrysia**) son un grupo natural d'insectos adintro d'es lepidopteros. Representan un clado a lo que no han dato categoría taxonomica, pero que incluye arredol d'o 98% d'as especies descritas de lepidopters. Incluye diferents especies tanto de **paixarelas** u **viravolas** como de **palometas**

Tienen l'aparello vocal modificato que s'ha transformato enta una trompa, y as alas cobiertas d'escametas. En bi ha que son nocturnas y tamién diurnas.

## Zoonimia
En aragonés bi ha diferents zoonimos pa os integrants d'este clado, pero basicament son variants de "vola" u "voleta" y de "paixarela" pa as familias diurnas y "palometa" pa as familias nocturnas.

O conchunto de variants *vola*, *voleta*, *viravolas* podrían estar muito antigas y tener connexión con o gallego *bolboreta* y con o portugués *borboleta*, que han quiesto relacionar con un hipotetico **belbellita*, formato a partir de *bellus*. *Volondrina* y *volandrina* son propias de l'benasqués y compartitas con o catalán ribagorzano d'a redolata de Las Paúls.

O conchunto de variants arredol de *paixarela* presentan una distribución principalment centro-oriental y son: *pajarel*, *pajarela*, *pajarella*, *pasarella*, *pacharella*, *pajareta*, *paixarela*, *paixarelas*, *paixarella*, *paixareta* y *pasabela*. Son claras derivacions d'o latín *passer* como a parola *[[paixaro]]*, y de feito beluna d'estas variats coincide con ciertas denominacions d'aus chicotas y con as laminerías que resultan d'escalfar cierta variedat de panizo.

En bella variant d'aragonés se solapan os dos tipos de denominación d'as formas diurnas, por eixemplo en chistabín tenemos *pasabela* y *vola*.

## Notas


## Referencias
Angola

A **Republica d'Angola** ye un estau situau en a costa occidental d'Africa, que muga con a Republica Democratica d'o Congo a lo norte y a l'este, con Zambia a l'este, con Namibia a lo sud y con l'oceano Atlantico a l'ueste. Angola incluye tamién o enclau de Cabinda, a o norte, entre a Congo y a Republica Democratica d'o Congo, y ye o país mas amanau a la colonia britanica de Santa Helena. A capital d'o país ye Luanda.

## Organización politico-administrativa
Dende marzo de 2016, Angola ye dividida en deciueito provincias y 162 municipios. Os municipios se dividen a la suya vegada en 559 comunas.

## Esporte
* *Categoría principal*: Esporte en Angola.

O esporte en Angola ye influenciau por lo legau portugués en a suya cultura, por ixa razón astí se practicoron cualques esportes dinantes que en atros países d'Africa.

Destaca lo livel d'a suya selección de basketbol, de fútbol y de hockey sobre patins, encara que lo livel d'a suya selección de balonmán ye tamién ye acceptable.

### Basketbol
Angola tiene una larga tradición basketbolistica y ye per doce vegadas campeona d'Africa, seis consecutivas. La zaguera lo mes d'agosto de 2025 en o AfroBasket 2025 celebrau en casa.

Dimpués de ganar os campionatos, os chugadors son recibius como autenticos herois nacionals.

### Fútbol
:*Se veiga: [[selección masculina de fútbol d'Angola]]*

Cal destacar en fútbol a suya clasificación pa lo mundial d'Alemanya 2006.

### Hockey sobre patins
En Angola se practica lo hockey sobre patins por influyencia portuguesa, a suya selección nacional en l'actualidat ye a gran dominadora en Africa, superando a Mozambique dominadora historica y ganando con facilidat os dos solos campionatos d'Africa s'han celebrau dica l'actualidat. Tamién cal destacar que participa de forma habitual en o Campeonato d'o Mundo.

### Competicions esportivas
Lo país organizó en a suya capital, Luanda, lo Campionato d'Africa de Hockey sobre patins en a suya edición de 2019.

Tamién ha organizau cuantas vegadas campionatos d'Africa de balonmán y basketbol masculins y femenins.

### Angola en los Chuegos Olimpicos
*  en os Chuegos Olimpicos.
* *Categoría principal:* :Categoría:Angola en os Chuegos Olimpicos.
Angola participa en os Chuegos Olimpicos dende la edición de Moscú 1980, mientres Los Angeles 1984 estió parte d'os países que facioron o boicot d'o Bloque Sovietico per lo que no participó, dende alavez tiene representación dica l'actualidat en toz os demás Chuegos Olimpicos sin aconseguir garra medalla. A suya delegación mas numerosa estió la de Londres 2012 con un total de 33 esportistas, o millor resultau en deportes de equipo ye un seteno puesto d'a selección femenina de balonmán, en os Chuegos Olimpicos de 1996 y un noueno d'a selección masculina de baloncesto en Barcelona 92.

## Se veiga tamién
Angolagate.

## Referencias

## Vinclos externos
Antigua y Barbuda

**Antigua y Barbuda** ye un país islenco d'America, que se troba situato en America Central, en l'Oceano Atlantico. Formato por as islas de Antigua, Barbuda y Redonda, fa parte d'as Antillas, y tien a suya capital en Saint John's.

A suya población yera de 85.567 habitants en o 2011 en una superficie de 442 km², con una densidat de población de 193,5 hab/km².

## Etimolochía
En la era precolombina las islas teneban nombres autoctonos; Antiga yera clamada **Wadadli** y Barbuta/Barbuda **Wa'omoni** per los Arahuacos.

Con os nombres actuals estioron denominadas asinas dende la arribada de Cristóbal Colón que estió qui las renombró en l'anyo 1493: la primera en honor a la Virchen de l'Antiga (que la suya imachen se venera en a Seu de Sevilla) y la segunda per las radices aerias d'as figueras que teneban l'aspecto de barbas. La ideya que se tratase d'una alusión a indichenas barbutos/barbudos carece de base documental, pero ha estau mencionada frecuentment.

## Organización politico-administrativa

A isla d'Antigua se divide en seis parroquias u *parishes* en anglés:

Tanto a isla de Barbuda como a isla deshabitata de Redonda tienen o estatus de dependencia.

## Esporte
* *Categoría principal*: Esporte en Antigua y Barbuda.

Lo esporte en lo país ye influenciau per la cultura d'o Reino Uniu, per lo que ye fácil endevinar perque i hai una gran afición a lo críquet, que ye lo esporte mas popular y con mas livel d'o país. Atros esportes populars son lo fútbol y lo rugby, en epocas recients son surtindo atletas que son obteniendo buenos resultaus y marcas en prebas de velocidat.

En críquet no tiene selección nacional propia participando en cualques competicions internacionals con un equipo combinau denominau Indias Occidentals.

### Instalacions esportivas
Dentre as instalacions esportivas cal destacar o *Estadio Sir Vivian Richards*, un con una capacidat de 20.000 especdtadors, y lo *Antigua Recreation Ground* con 12.000. Toz dos estadios son prencipalment utilizaus pa la practica d'o críquet, tamién son utilizaus ocasionalment pa partius de fútbol.

### Competicions esportivas
As Indias Occidentals estiorno a seu d'a Copa Mundial de Críquet en a edición de 2007. Antigua y Barbuda estió una d'as subseus y se chugoron ueito partius.

#### Antigua y Barbuda en os Chuegos Olimpicos
*  en os Chuegos Olimpicos.
* *Categoría principal:* :Categoría:Antigua y Barbuda en os Chuegos Olimpicos.

Antigua y Barbuba participa en los Chuegos Olimpicos dende los de Mont-reyal 1976, en os de Moscú 1980 no participó perque se adhibió a lo grupo que realizó lo Boicot, dende alavez participa de forma consecutiva en os de verano no participando en garra edición de los d'hibierno, no aconseguindo garra medalla dica l'actualidat.

## Referencias

## Vinclos externos
*  [www.ab.gov.ag Pachina web oficial d'o gubierno d'Antigua y Barbuda].
Bahamas

As **Bahamas** y oficialment **Mancomunidat d'as Bahamas** ye un estau independient que se troba ubicau en America, en as Antillas. Ye situau en l'oceano Atlantico, a l'este de Florida (Estaus Unius), a lo norte de Cuba y d'atras islas d'o mar Caribe, a l'ueste d'as Islas Turcas y Caicos.

A primera tierra en a que desembarcó Colombo en o Nuevo Mundo se creye que estió a isla de *San Salvador*, clamata por os arauacos *Guanahaní*, que se troba localizata a o sud d'as Bahamas.

## Esporte
* *Categoría principal*: Esporte en Bahamas.

### Bahamas en os Chuegos Olimpicos
*  en os Chuegos Olimpicos.
* *Categoría principal:* :Categoría:Bahamas en os Chuegos Olimpicos.

En os Chuegos Olimpicos ye representada per lo Comité Olimpico de Bahamas, miembro d'o Comité Olimpico Internacional dende l'anyo 1952. En ixe mesmo anyo participó por primera vegada en Helsinki 1952 y y dende alavez ha teniu representación ininterrompidament, con a excepción de os de Moscú 1980 que no participó perque se adhibió a lo grupo que realizó un boicot.

Lo país ha obteniu un total de 16 medallas en as edicions de verano: 8 d'oro, 2 d'archent y 6 de bronce.

En os Chuegos Olimpicos d'Hibierno Bahamas no ha participau en garra edición.

## Referencias
Bahrein

**Bahrein** (en arabe **مملكة البحرين**‎, *Mamlakat al-Baḥrayn*) ye un país y estato d'Asia, en Orient Meyo, a o canto d'o Golfo Persico, estando formato por arredol de 20 islas d'un archipelago amanato a la costa d'Arabia Saudita, país con o cual ye unito por un dique artificial.

A suya población ye de 1.378.000 habitants (2016) en una superficie de 678 km², con una densidat de población de 1.626 hab/km².

O país ye politicament una monarquía constitucional, estando l'actual monarca Hamad bin Isa Al Khalifa, con o títol d'emir. A capital de Bahrein ye a ciudat de Manama. Fa parte d'as Nacions Unidas, d'a CCEAGP y d'a Liga Arabe.

Bahrein ye gubernada por a dinastía “al Khalif” dende 1783, “xaicato” independient separau de Persia (Irán). As enrestidas d'iste zaguero, podríanos dicir que subchectivament contina dica agora. O protectorau britanico les esfendió dende 1861. Dimpués, y a causa d'a trobada de petrolio en as suyas tierras en 1932, prencipiarían as reivindicacions nacionalistas en posteriors decadas, y encara que en 1968 Bahrein s'embrecó en a Federación d’Emiratos Arabes, iste talló ista integración cuan tres anyadas dimpués proclamó a suya independencia y a dinastía “al Khalifa” como emir. Actualment ye una monarquía hereditaria a on o rei ye o chefe d'Estau y o Primer Ministro ye o chefe d'o Gubierno, en realidat todos dos puestos son ocupaus por a mesma familia que gubiernan baixo a consulta d'o suyos ministros.

A revolución iraní prencipiada en 1979 se fació veyer en o país en a decada d'os uitanta, con una población mayoritariament chiita. En 1981 se creyó o clandestino “Frent ta la Liberación Nacional” y Irán demandó belunas d'as de l'emirato. Alavez, Bahrein sinyó un alcuerdo d'esfensa con Arabia Saudita, y fació parti d’o Consello de Cooperación d'o Golfo. En 1983 creyó a organización parasindical d’os “treballadors d'o petrolio”, que en parti ye reflectau en iste mural. Y que encara que as revueltas continarían dica hue, en 1999 o fillo “Hamad ibn Isa Al Khalifah” herada de nuevas o trono d'o reino dimpués d'a muerte de su pai.

## Esporte
* *Categoría principal*: Esporte en Bahrein.

En Bahrein, l'implementar la practica d'o esporte, estar escenario y organizador d'as mas importants competicions esportivas internacionals, responde a una estratechia d'imachen, de relacions diplomaticas y de creiximiento economico.

#### Bahrein en os Chuegos Olimpicos
*  en os Chuegos Olimpicos.
* *Categoría principal:* :Categoría:Bahrein en os Chuegos Olimpicos.

En os Chuegos Olimpicos ye representada per lo Comité Olimpico de Bahrein, creau en 1978 y miembro d'o Comité Olimpico Internacional dende l'anyo 1979. Participó por primera vegada en Los Angeles 1984 y dende alavez ha teniu representación ininterrompidament. Lo país ha obteniu un total de ueito medallas en as edicions de verano: cuatro d'oro, tres d'archent y una de bronce. 

## Referencias

## Vinclos externos

* Pachina web d'o reino de Bahrein.
Barbados

**Barbados** ye un estau insular d'America situato entre a Mar Caribe y l'Oceano Atlantico. Mientres mes de tres sieglos ha estau baixo a dominación britanica y o sobirán d'o Reino Uniu yera o chefe d'estau d'o Barbados independient. A independencia se produció o 30 de noviembre de 1966 cuan s'independizó y dentró en a ONU y en a Commonwealth, o suyo sistema d'organización politica yera una monarquía constitucional con parlamento, con a reina Isabel II como chefa d'Estau y la gubernadora cheneral como lo suyo representant en a isla. Dende o 30 de noviembre de 2021 ye una republica parlamentaria.

## Esporte
* *Categoría principal*: Esporte en Barbados.

### Barbados en os Chuegos Olimpicos
*  en os Chuegos Olimpicos.
* *Categoría principal:* :Categoría:Barbados en os Chuegos Olimpicos.

En os Chuegos Olimpicos ye representada per l'Asociación Olimpica de Barbados, creada en l'anyo 1951 y miembro d'o Comité Olimpico Internacional dende ixe mesmo anyo. Participó por primera vegada en Mexico 1968 y dende alavez ha teniu representación ininterrompidament, exceptuando os de Moscú 1980 en os que no participó perque se adhibió a lo grupo que realizó lo Boicot olimpico, dende alavez participa de forma consecutiva en os de verano en os que ha aconseguiu una sola medalla, ganada por Obadele Thompson en quedar tercero en a preba d'os 100 metros lisos en os Chuegos de Sydney 2000.

En los Chuegos Olimpicos d'Hibierno Barbados no ha participau en garra edición.

## Referencias

## Vinclos externos

*  Sitio web oficial d'o Gubierno de Barbados.
Anatomía humana

L**'anatomía humana** ye una especialidat de l'anatomía que estudeya a estructura d'o **cuerpo [[homo sapiens|humano]]**, describindo os organos y sistemas organicos que lo forman, deixando o estudio d'os teixitos ta la histolochía y o d'as celulas ta la citolochía.

## Sistemas prencipals d'o cuerpo humano

* Sistema dichestivo
* Sistema endocrino
* Sistema excretor
* Sistema esqueletico
* Sistema immunitario
* Sistema muscular
* Sistema niervoso
* Sistema reproductor
* Sistema respiratorio
* Sistema tegumentario
* Sistema circulatorio

## Partes exteriors prencipals d'o cuerpo humano

:Piel
:Capeza -- Frent -- Pulso -- Uello -- Orella -- Naso -- Boca -- Labio -- Cheniva -- Luenga -- Dient -- Caixal -- Variella -- Cara -- Caixo -- Barba
:Cuello -- Garganchón -- Gallet -- Huembro
:Brazo -- Codo -- Man -- Dido
:Esquinazo -- Peito -- Arca d'o peito
:Abdomen -- Chenitals -- Ano
:Hanca -- Nalga -- Garra -- Garrón -- Chenullo -- Calcanyo -- Clavillar -- Piet

## Organos internos prencipals d'o cuerpo humano

:Apéndiz -- Bodiello  -- Cerebro -- Corazón  -- Estomago -- Figado -- Glandula Pituitaria -- Mielsa -- Ovario -- Polmón -- Rinyón -- Testiclo -- Utero -- Voixica

## Altros articlos relacionatos

* Biolochía humana.
* Lista de uesos d'o cuerpo humano.
* Lista de musclos d'o cuerpo humano.
* Esfíncter.
3 de chunio

## Escaicimientos
### Aragón

* 1931
** - as ilesias de Sant Chuan y Santa María d'Uncastiello (Cinco Villas), d'estilo romanico, son declaratas Molimento Nacional.
** - a ilesia d'o Salvador d'Exeya d'os Caballers ye declarata Molimento Nacional.
* 1977 - Elías Yanes Álvarez se converte en o nuevo Arcebispe de Zaragoza.

### Atros países
* 2006 - Montenegro declara a suya independencia d'a Federación de Serbia y Montenegro.

## Naixencias
### Aragón
* 1898 - naixencia en Zaragoza (Comarca de Zaragoza) d'o director de fotografía aragonés José María Beltrán (†1962).

### Atros países
* 1922 - naixencia en Gwened (Mor-Bihan, Bretanya) d'o director cinematografico y guionista bretón Alain Resnais.
* 1925 - naixencia en Nueva York (Nueva York) d'o actor estausunidense Tony Curtis.
* 1930 - naixencia en Albany (Nueva York) d'a escritora y novelista estausunidense de novelas de fantasía y de ciencia ficción Marion Zimmer Bradley (†1999).
* 1931 - naixencia en Birán d'o militar y politico cubano Raúl Castro, chirmano de Fidel Castro.
* 1951 – naixencia en Hammonton (Nueva Jersey) d'a primera dama Estausunidense Jill Biden.
* 1986 - naixencia en Manacor (Mallorca, Balears) d'o tenista espanyol Rafael Nadal.

## Defuncions
### Aragón
### Atros países
* 1875 - muere en Bougival (Yvelines, Isla de Francia) o compositor francés Georges Bizet (n.1838).
* 1899 - muere en Viena (Imperio Austrohongaro) o compositor austriaco Johann Strauss fillo (n.1825).
* 1924 - muere en Klosterneuburg (Baixa Austria, Austria) o escritor checo Franz Kafka.
* 1963 - muere en a Ciudat d'o Vaticano o Papa Chuan XXIII (n.1881).
* 1964 - muere en Helsinki (Finlandia) o escritor y novelista finlandés Frans Eemil Sillanpää, Premio Nobel de Literatura en 1939 (n. 1888).
* 1977 - muere en Roma o director cinematografico, guionista y productor cinematografico italiano Roberto Rossellini (n.1906).
* 2006 - muere en Boston (Massachusetts, Estaus Unius) o actor mexicano Anthony Quinn (†1915).

## Referencias
4 de chunio

## Escaicimientos
### Aragón
### Atros países

* 1039 - Henrique III puya a lo trono d'o Sacro Imperio Romano Chermanico.
* 1745 - en a Guerra de Succesión d'Austria, tropas prusianas mandadas por Frederico II de Prusia redotan a los austriacos en a batalla de Hohenfriedberg: os prusianos invaden Bohemia y Saxonia.
* 1840 - puya a lo trono o rei Frederico Guillén IV de Prusia.
* 1859 - batalla de Magenta, en a Campanya d'Italia d'a Segunda Guerra d'Independencia Italiana: l'exercito francés de Napoleón III de Francia redota a l'exercito austriaco de Ferencz Gyulai.
* 1946 - o militar y politico archentino Juan Domingo Perón prene posesión como nuevo president d'Archentina.
* 1982 - tropas d'Israel invaden o Liban.

## Naixencias
### Aragón
* 1742 - naixencia en Zaragoza d'o naturalista, churista, historiador, botanico, cheologo, zoologo, filologo y economista aragonés Ignacio Jordán Claudio de Asso y del Río, dito tamién Melchor d'Azagra (†1814).
* 1931 - naixencia en Casp (Baixo Aragón-Casp) de l'avogau y politico aragonés Florencio Repollés Julve (†1986).

### Atros países
* 1738 - naixencia en Londres d'o rei Chorche III d'o Reino Uniu, tamién rei de Hannover (†1820).
* 1876 - naixencia en Hong Kong britanico (Colonia d'a Corona, Imperio Britanico) de l'actriz estausunidense Clara Blandick (†1962).
* 1881 - naixencia en Copenaguen (Dinamarca) de l'actor danés Juan de la Cruz (†1953).
* 1907 - naixencia en Waterbury (Connecticut) de l'actriz, cantaire y guionista estausunidense Rosalind Russell (†1976).
* 1956 - naixencia en Harlem (Nueva York, Nueva York, Estaus Unius) de l'actor estausunidense Keith David.
* 1971 - naixencia en Fizi (Kivu d'o Sud, Zaire, hue Republica Democratica d'o Congo) d'o politico congolenyo Joseph Kabila, President d'a Republica Democratica d'o Congo.
* 1975 - naixencia en Los Angeles (California) de l'actriz estausunidense Angelina Jolie.
* 1983 - naixencia en Abidjan (Costa de Vori) d'o futbolista vorián Koffi Ndri Romaric.

## Defuncions
### Aragón
* 1094 - en o seche de Uesca, muere d'un sayetazo o rei d'Aragón y de Navarra Sancho Remíriz.

### Atros países
* 1076 - muere en Penyalén (hue un lugar d'o municipio navarro de Funes), asasinau por os suyos chirmans, o rei de Navarra Sancho Garcés IV (n.1039).
* 1838 - muere en Maisons-Alfort (Val d'o Marne, Francia) o zoologo francés Anselme Gaëtan Desmarest (n.1784).
* 1872 - muere en Varsovia (Imperio Ruso, hue Polonia) o compositor y musico (piano, organo) polaco d'o Romanticismo Stanisław Moniuszko (n.1819).
* 1966 - muere en Seúl (Corea d'o Sud) o politico sud-coreano Chang Myon (n.1899).
* 1969 - muere en Seúl o politico sudcoreano Chang Taeksang (n.1893).
* 1975 - muere en Los Angeles (California) l'actriz estausunidense Evelyn Brent (n.1901).
* 1994 - muere en Roma (provincia de Roma, Italia) l'actor, director cinematografico, guionista y poeta italiano Massimo Troisi (n.1953).
* 2004 - muere en Roma l'actor, director cinematografico y guionista italiano Nino Manfredi (n.1921).

## Referencias

## Vinclos externos
5 de chunio

## Escaicimientos
### Aragón
### Atros países
## Naixencias
### Aragón
* 1895 - naixencia en Ontinyena (Cinca Baixa, Aragón) d'o mayestro, anarcosindicalista y politico aragonés José Alberola Navarro (†1967).
* 1906 - naixencia en Zaragoza de l'anarcosindicalista aragonés y president d'o Consello d'Aragón (entre 1936 y 1937) Joaquín Ascaso Budría (†1977).
* 1962 - naixencia en Exeya d'os Caballers (Cinco Villas) d'a politica aragonesa María Isabel Lasobras Pina.

### Atros países
* 1723 - naixencia en Kirkcaldy (Fife, Escocia) d'o economista y filosofo escocés Adam Smith (†1790).
* 1879 - naixencia en Moret-sur-Loing (Sena y Marne) d'o ciclista francés René Pottier (†1907).
* 1928 - naixencia en Shipley (Yorkshire de l'Ueste) d'o director cinematografico, guionista y productor cinematografico britanico Tony Richardson (†1991).
* 1964 - naixencia en Leoben (Estiria) de l'actor austriaco Martin Weinek.
* 1978 - naixencia en Cintruénigo (Merindat de Tudela, Navarra, Espanya) d'a politica y sociologa navarra María Victoria Chivite Navascués, presidenta d'o Gubierno d'a Comunidat Foral de Navarra.

## Defuncions
### Aragón
### Atros países
* 1316 - muere en Vincennes (Reino de Francia) o rei de Francia y Navarra Loís I de Navarra (n.1289).
* 1722 - muere en Leipzig (Electorato de Saxonia, hue Saxonia en Alemanya) d'o musico y compositor alemán d'o Barroco Johann Kuhnau (n.1660).
* 1941 - muere en Doorn (Provincia d'Utrecht, Países Baixos) o emperador de l'Imperio Alemán y rei de Prusia Guillén II d'Alemanya (n.1859).
* 2001 - muere en Madrit o medico y escritor aragonés Pedro Laín Entralgo (n.1908).
* 2004 - muere en Los Angeles (California) l'actor y politico estausunidense Ronald Reagan, president d'os Estaus Unius en 1981-1989 (n.1911).

## Referencias

## Vinclos externos
6 de chunio

## Escaicimientos
### Aragón
* 2023 - Pol Oriach supera o récord d'Aragón d'atletismo de 1.500 metros lisos de Carlos García.

### Atros países
* 1944 - con a dita *[[Operación Overlord]]*, prencipia mientres a Segunda Guerra Mundial a batalla de Normandía.

## Naixencias
### Aragón
* 1989 - naixencia en Zaragoza d'o futbolista aragonés Alejandro Sánchez López.

### Atros países
#### Sieglo XVI
* 1599 - naixencia en Sevilla (hue provincia de Sevilla, Andalucía) d'o pintor andaluz Diego Velázquez (n.1660).

#### Sieglo XVII
* 1606 - naixencia en Roan (Reino de Francia, hue Sena Maritimo, Francia) d'o escritor, dramaturgo y poeta francés Pierre Corneille (†1684).

#### Sieglo XVIII
* 1714 - naixencia en o palacio de Ribeira, Lisbona (Reino de Portugal, hue Portugal) d'o rei de Portugal Chusé I de Portugal (†1777).
* 1799 - naixencia en Moscú (Imperio Ruso, hue Rusia) d'o escritor, poeta, dramaturgo y novelista ruso Alexander Pushkin (†1837).

#### Sieglo XIX
* 1850 - naixencia en Fulda (Gran Ducau de Hesse, hue Hesse, Alemanya) d'o fisico alemán Karl Ferdinand Braun, Premio Nobel de Fisica en 1909 (†1918).
* 1875 - naixencia en Lübeck (Imperio Alemán) d'o escritor alemán Thomas Mann, Premio Nobel de Literatura en 1929 (†1955).

#### Sieglo XX
* 1912 - naixencia en Santa Cruz de Barahona (Republica Dominicana) de l'actriz dominicana María Montez (†1951).
* 1934 - naixencia en Laeken (Rechión de Bruselas-Capital) d'o rei Alberto II de Belchica.
* 1956 - naixencia en Estocolmo d'o tenista sueco Björn Borg.
* 1967 - naixencia en New Haven (Connecticut, Estaus Unius) de l'actor, actor de voz y productor cinematografico estausunidense Paul Giamatti.
* 1972 - naixencia en Milán (Lombardía) d'a cantaire italiana Cristina Scabbia, vocalista d'o grupo de *[[Heavy metal]]* italiano *[[Lacuna Coil]]*.
* 1986 - naixencia en Xerez de la Frontera d'o futbolista andaluz Francisco José Borrego Campos.

## Defuncions
### Aragón
* 1986 - muere en León (Guanajuato Mexico) o futbolista aragonés Ramón Torralba Larraz (n.1895).

### Atros países
* 913 - muere o emperador Aleixandre III de l'Imperio Bizantín (n. 866).
* 1836 - muere en Dresde (Reino de Saxonia) lo rei de Saxonia Antón I de Saxonia (n.1755).
* 1949 - muere en Cottonwood (Arizona) o director y productor cinematografico estausunidense Victor Fleming (n.1889).
* 1961 - muere en Küsnacht (cantón de Zúrich) o medico, psiquiatra, psicologo y escritor suizo Carl Gustav Jung (n.1875).
* 1968 - muere en Los Angeles (California) lo candidato politico Robert F. Kennedy (n.1925).
* 1991 - muere en Malibu (California) o musico (saxofonista y pianista) y compositor estausunidense de *[[jazz]]* Stan Getz (n.1927).
* 1999 – muere en Melbourne (Victoria) l'actriz Australiana Anne Haddy (n. 1930).
* 2005 - muere en Nueva York (Nueva York) l'actriz estausunidense Anne Bancroft (n.1931).

## Vinclos externos

## Referencias
8 de chunio

## Escaicimientos
### Aragón
### Atros países
* 1815 - dimpués d'a redota de l'emperador Napoleón I en a batalla de Waterloo remata en Francia o periodo d'os Cient Días, tornando o Reino de Francia, y tornando tamién a lo suyo trono o rei Loís XVIII de Francia.

## Naixencias
### Aragón
### Atros países

* 1810 - naixencia en Zwickau, Reino de Saxonia (hue Saxonia, en Alemanya) d'o compositor alemán Robert Schumann (†1856).
* 1829 - naixencia en Southampton (Hampshire, Anglaterra) d'o pintor britanico John Everett Millais (†1896).
* 1893 - naixencia en Hafslund (Skjeberg, Østfold) d'o politico noruego Oscar Torp.
* 1903 - naixencia en Bruselas (Belchica) d'a escritora, novelista y poetesa belgo-franco-estausunidense Marguerite Yourcenar (†1987).
* 1916 - naixencia en Salò (provincia de Brescia, Lombardía, Reino d'Italia) d'o director cinematografico italiano Luigi Comencini (†2007).
* 1955 - naixencia en Londres (Anglaterra) d'o informatico britanico Tim Berners-Lee, inventor d'o World Wide Web.
* 1976 - naixencia en Palos Verdes Estates (California) d'a chugadora de tenis estausunidense Lindsay Davenport.
* 1982 - naixencia en Moscú (Unión Sovietica, hue Rusia) d'a chugadora de tenis rusa Nadia Petrova.
* 1983 - naixencia en Bilzen (Flandres) d'a chugadora de tenis belga Kim Clijsters.

## Defuncions
### Aragón
### Atros países
* 1809 - muere en Nueva York (Nueva York) o filosofo, escritor y politico estausunidense Thomas Paine (n.1737).
* 1876 - muere en Nohant (Indre) a escritora, novelista y dramaturga francesa d'o Romanticismo George Sand (n.1804).
* 1889 - muere en Dublín (Irlanda) o poeta y mosén britanico Gerard Manley Hopkins (n.1844).
* 1969 - muere en Santa Monica (California) l'actor estausunidense Robert Taylor (n.1911).
* 1988 - muere en Bakersfield (California, Estaus Unius) l'actor y especialista de cine estausunidense Chuck Roberson (n.1919).

## Vinclos externos

## Referencias